શ્રી આદિલ મનસુરીજી હવે આપણી વચ્ચે રહ્યા નથી, ગુજરાતી સાહિત્ય જગતને ન પૂરાય તેવી ખોટ પડી છે. આપની ગણના ઉત્તમ ગુજરાતી ગઝલકારોમાં થાય છે. આપની રચનાઓએ ગુજરાતી ગઝલને ઉંચાઈ અર્પી છે. આપે જૂની પરંપરા તોડી ગુજરાતી સાહિત્યને નવી કેડી કંડારી આપી છે. આપે ગુજરાતી સાહિત્યને અનેક સુંદર અને પ્રસિદ્ધ ગઝલો અર્પી છે. આપને ‘વલી ગુજરાતી એવોર્ડ’થી સન્માનવામાં આવ્યા હતા. 1985માં કોમી રમખાણને કારણે આપે માદરે વતન છોડ્યું. અમેરિકાના ન્યુ જર્સી ખાતે 72 વર્ષની વયે હૃદયના હુમલાથી આપનું અવસાન થયું. આપના અવસાનના સમાચારથી ગુજરાતી સાહિત્યજગત ભારે શોકમાં ડૂબી ગયું છે.